Richard Paschasius

De Richard Paschasius, gebuer ca. 1602 zu Bœur (Biirz)Cf. Le patrimoine monumental de Belgique. Volume 17: Province du Luxembourg, Arrondissement de Bastogne, publié par Pierre Mardaga, Liège 1993, S. 147 (Bœur). bei Houffalize am deemolegen Herzogtum LëtzebuergBecker, S. 151s.; Thiel 1952., a gestuerwen de 14. Juni 1667 zu TréierThiel 1951, S. 30., war e lëtzebuergesche Benediktinerpater an de 65. Abt vun der Abtei IechternachBrimmeyr 1923, S. 85..

 Prior an der Abtei Iechternach 

No sengem humanistesche Studium zu Lëtzebuerg an dem Studium vun der Philosophie zu Tréier ass de Richard Paschasius am Alter vun 22 JoerThiel 1952. an d'Klouschter vun Iechternach agetrueden, wou hien am Joer 1625 op Maria Himmelfaart (15. August) d'Uerdenskleed huet dierfen undoen.Becker, S. 151. 1636, am zéngte Joer no senger Profess, ass hie Prior vun der Abtei ginn.Becker, S. 151; Brimmeyr 1923, S. 85. — Laut Thiel (1952) wier de Paschasius eréischt 1637 Prior ginn.

Am Oktober 1649 gouf de Prior Paschasius vum franséische Maréchal Henri de La Ferté-Senneterre gefaange geholl an iwwer Sierk an Diddenuewen op Nanzeg verschleeft. No bal zwéi Joer Gefaangeschaft an nodeem en héicht Léisegeld bezuelt gi war, koum de Paschasius nees fräi.Becker, S. 140-143 a S. 152; Thiel 1952.

 Abt an der Abtei Iechternach 

Nom Doud vum Abt Fisch am Mäerz 1657 gouf de 5. Abrëll 1657 iwwer deem seng Nofolleg ofgestëmmt. Bei der Wal gouf de Paschasius zweeten hanner dem Philippe de la Neuveforge. Neien Abt gouf awer de Paschasius, deen de 6. September 1657 seng Nominatioun krut.Probst 1951; cf. Becker, S. 152.

 D'Famill 

Den Abt Paschasius hat zwéi Bridder, déi och Mënch waren: De Philipp Paschasius, Pater an der Abtei St. Eucharius-St. Matthias vun Tréier, do gestuerwen den 9. November 1676 am Alter vun 58 Joer,Germania sacra. Neue Folge 34. Erzbistum Trier, 8. Die Benediktiner Abtei St. Eucharius-St. Matthias vor Trier. Bearbeitet von Petrus Becker OSB. De Gruyter, Berlin 1996, S. 737. PDF. an den Heinrich Paschasius, gebuer zu Bœur den 19. Mäerz 1610, Subprior vun 1644-1669 an der Benediktinerabtei St. Maximin vun Tréier, gestuerwen den 3. Oktober 1681 an der Stad Lëtzebuerg.Germania sacra. Dritte Folge, 11. Die Bistümer der Kirchenprovinz Trier. Das Erzbistum Trier, 13. Die Benediktiner Abtei St. Maximin vor Trier. Bearbeitet von Bertram Resmini. De Gruyter, Berlin/Boston 2016, S. 1182-1183. PDF

 Literatur 

Becker, Pilipp, 18. Jh. Geschichte der Abtei Echternach. Aus dem Lateinischen übersetzt. Übersetzung und Kommentar: Pierre Kauthen und Pol Schiltz. Verlag für Geschichte und Kultur, Trier 2021, XIV-268 S. (Publikationen aus dem Stadtarchiv Trier, Bd. 6 / Echternacher Schriftquellen – Sources epternaciennes, vol. 4).
Brimmeyr, Johann Peter, 1923. Geschichte der Stadt und der Abtei Echternach. Bd. 2. Als Manuscript herausgegeben von Dr. Rudolph Brimmeyr und Dr. Heinrich Schintgen, Luxemburg, 259 S. [65. Abt: Richard Paschasius, 1657-1667, S. 85].
Probst, Ed., 1951. Elections abbatiales à St-Willibrord d'Echternach au temps de Louis XIV. Die Warte 1951-05-09, Nr. 19, S. 10-11. BnL
Thiel, B. J., 1951. L'Abbaye d'Echternach. Ses élections abbatiales au XVIIIe siècle. Hémecht 1951, S. 27-42. BnL
 Thiel, B. J., 1952. Les armoiries de Dom Richard Paschasius, 64e abbé de l'Abbaye d'Echternach. Die Warte 1952, Nr. 8 (20. Februar), S. 3. BnL

Kategorie:Gebuer 1602
Kategorie:Gestuerwen 1667
Kategorie:Lëtzebuergesch kathoulesch Geeschtlech
Kategorie:Äbt vun der Abtei Iechternach